**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 592**

от заседание на Общинския съвет,

проведено на 30.09.2021 г., Прот. № 36

**ОТНОСНО:**Даване на съгласие за удължаване срок на договор, сключен между Община Свищов и „ЕВИ – 2011“ ЕООД, гр. Свищов, за наем на имот, частна общинска собственост, Магазин № 3, ул. “Ал. Константинов” № 8, гр. Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 14, ал. 5, изр. 2-ро от Наредбата за реда за придобиване, управление и разпореждане със собствеността на Община Свищов (НРПУРСОС), във връзка с докладна записка (рег. индекс № 08-00-1457/03.09.2021 г.) от дирекция „УССД“ и предложение с Вх. № 1071/13.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. Дава съгласие, **считано от 01.11.2021 г., за срок от 4 (четири) години, да бъде удължен срокът на Договор № 13/2015 г**. (изменен с допълнително споразумение от 16.10.2018 г.), сключен между Община Свищов и „ЕВИ – 2011“ ЕООД, гр. Свищов, ЕИК 203708871, с управител Ясен Т. Иванов, за наем нанежилищен имот частна общинска собственост – Магазин № 3 (среден, източен), в партерен етаж на жилищен блок ДТП, масивен, монолитен, състоящ се от търговска зала с 68,67 кв. м., склад 19,88 кв. м., на ул. “Ал. Константинов” № 8, гр. Свищов, АОС № 1082/2003 г.

II. В изпълнение на решението по т. I, възлага на Кмета на община Свищов да предприеме необходимите следващи действия за удължаване срока на Договор № 13/2015 г. по реда на Закона за общинската собственост и НРПУРСОС.

**МОТИВИ:** С докладна записка (рег. индекс № 08-00-1457/03.09.2021 г.) от дирекция „УССД“ е сведена информация за постъпило писмо (молба) с рег. инд. № 94-М-451/24.08.2021 г. от Ясен Т. Иванов – управител на „ЕВИ – 2011“ ЕООД, гр. Свищов, с което същият моли за удължаване срока на Договор № 13/2015 г. за наем на нежилищен имот, частна общинска собственост – Магазин № 3 (среден, източен), в партерен етаж на жилищен блок ДТП, масивен, монолитен, състоящ се от търговска зала с 68,67 кв. м., склад 19,88 кв. м., на ул. “Ал. Константинов” № 8, АОС № 1082/2003 г.

Договор № 13/2015 г. за наем на имот, частна общинска собственост, е сключен между Община Свищов и Наемателя със срок три години за ползване на описания по-горе имот с предназначение за осъществяване на търговска дейност. С допълнително споразумение от 16.10.2018 г. към договора за наем, договореният срок е продължен за още три години, считано от 01.11.2018 г.

С оглед на факта, че наемателят е коректен и не е нарушавал договорните отношения през изтеклия период, редовно е плащал наема и се е грижил за наетия имот с грижата на добър стопанин, съществува законова възможност за последващо удължаване на срока на Договора с 4 години, след вземане на решение от Общински съвет – Свищов.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/